google/wiki40b huggingface dataset:
Severomorsk-1

Severomorsk-1 (ULAK, også kjent som Safonovo og Severomorsk) er en marineflybase i Murmansk oblast i Russland, och ligger ca 4 km sør for Severomorsk.

Bakgrunn

Flybasen er den nest størsta etter Olenyas flybase på Kolahalvøya og er konstruert til å romme opptil 40 bombefly og et mindre antall jagerfly. Flygbasen har hatt enheter som har operert med Tupolev Tu-22M, Tu-16 og Il-38. 
Flybasen ble i 2012 utbygd i form av at rullebanen ble forlengt fra 3000 til 3500 meter, og fikk nye taksebaner og flyoppstillingsplasser og en modifisert innflyvningssystem.
Den mindre flyplass Severomorsk-2 ligger 5 km mot sørvest, og ble stengt i 1998. Severomorsk-3 ligger 22 km not sørøst og har langdistansebombefly og jagerfly.
Marianne Marthinsen

Familie

Marthinsen er gift med Ståle Østhus.
Guløyet aftendøgnflue

Voksne (imago)

Kroppen er 6-7 millimeter lang og har en lys eller litt kremfarget oliven farge. Framvingene er trekantet og holdes rett opp og ut fra kroppen i hvile. Bakvingene er tilbakedannet (mangler). Lengst bak på bakkroppen er det to haletråder (cerci).

Nymfer/larver

Nymfene er mellom 6-7 millimeter lang. Den har tre haletråder som er like lange. Haletrådene er kortere enn kroppen og med mørke ringer. Den midterste haletråden har små korte hår ut til hver side. De to ytre haletrådene har bare små korte hår på innsiden. Det er sju par små enkle bladformede runde gjeller bokover på siden av bakkroppen. Labialpalpens (de korteste og nederste «munnføttene») ytre (tredje) ledd er innoverbøyd og har et avrundet indre hjørne.

Levevis

Guløyet aftendøgnflue finnes i små bekker og større elver med rennende vann, men også i innsjøer. Den lever mesteparten av sitt liv som larver eller nymfer. Eggene slippes av hunnen ned på vannoverflaten. De synker straks til bunnen. Nymfene lever nedgravd i bunnmaterialet, i mudder og sand på bunnen. De spiser små partikler av organisk materiale, som alger, planterester  eller råtnende planter. Men også av andre mindre dyr. I Norge har den vanligvis et nymfestadium på 1 år. 
Guløyet aftendøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Calometopus nigerrimus

Utseende

Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.
På bakbeinet er leggen (tibia) sterkt utvidet i spissen og trukket ut til to tenner, foten (tarsus) er svært lang.

Utbredelse

Arten er beskrevet fra Kenya.
Hannover Scorpions

Hannover Scorpions er en ishockeyklubb fra Hannover i Tyskland. Klubben ble stiftet i 1975 under navnet ESC Wedemark og skiftet navn i 1996. De spiller sine kamper i TUI Arena i Expo 2000-området. Laget spiller i Deutsche Eishockey Liga.
Bergen Open Research Archive

Bergen Open Research Archive er et fritt tilgjengelig, digitalt arkiv over forskningsmateriell drevet av Universitetet i Bergen.
Kommandoerstatning

Kommandoerstatning er innen informasjonsteknologi en fasilitet som tillater at en kommando kjøres og at dens resultat kopieres tilbake til kommandolinjen som argumenter til en annen kommando. Kommandoerstatning dukket først opp i Bourne shell, som ble introdusert med Unix versjon 7 i 1979, og har vært en egenskap ved alle senere Unix-skall. Egenskapen har også blitt adoptert i andre programmeringsspråk, deriblant Perl, PHP, Ruby og Microsoft's Powershell under Windows.  Det finnes også i Microsofts CMD.EXE in kommandoene FOR og ( ).
504 Records

504 Records et er plateselskap fra USA startet av Mike Dine i 1978. Selskapet gir for det meste ut tradisjonell jazz.
Sjetnmarka

Skrivemåte og uttale

Det har vært, og er, uenigheter om det er riktig å benytte navnet «Sjetnemarka» eller «Sjetnmarka», men Trondheim kommune besluttet 25. januar 2008 å nytte den siste formen, selv om beboerne i Sjetnmarka sier Sjetnemarka..
Palingeniidae

Utseende

Store døgnfluer (jamtover den mest storvokste av døgnflue-familiene) med to lange haletråder. Hannens frambein er kortere enn hos de fleste andre døgnfluer.
For Palingenia-artene er de voksne dyrene 25-40 mm lange, i tillegg kommer haletrådene som er 40-75 mm hos hannene og 20-40 mm hos hunnene. Kroppen er lyst brunlig med mørke tegninger på oversiden av bakkroppen. Hodet er middels stort med runde fasettøyne. Vingene er brunlige eller gråbrune, med et tett nettverk av årer av samme farge som resten av vingen. Forvingen er trekantet og bred, langs ytterkanten med tallrike, korte årestubber som er bundet sammen med tverr-årer i tillegg til de lange årene. Bakvingen er oval, men med en utvidelse fremover ved roten. Nymfene er avlange, hodet stort med et fremspring i pannen som har små tenner i fremkant. Mandiblene er lange og utstyrt med frynser av lange hår, det samme er frambeina. Trakégjellene er to-flikete, flikene med hårfrynser langs kantene. De tre haletrådene er omtrent 1/3 så lange som resten av kroppen.

Levevis

Palingenia longicauda, som er Europas største døgnflue, lever i store elver i Europa, mest i den sentrale og østlige delen. Denne arten bruker tre år på larveutviklingen, men som andre døgnfluer kan den ikke ta til seg næring som voksen og er avhengig av fettreserver lagret fra nymfetiden. Hunnene utvikler seg aldri lenger enn til subimago-stadiet før de parrer seg og legger egg, og flyr derfor lite, mens hannene svermer på jakt etter hunner. Fettreservene holder imidlertid bare til omtrent en halv times sverming. Arten har en svært koordinert masseklekking, der nesten hele åsrkullet klekker i løpet av noen minutter. Fordelen med dette er at alle fugler, fisk, frosker og andre grupper som gjerne spiser døgnfluene, bare kans spise en liten del av de tallrike insektene på den korte tiden de er tilgjengelige.
Under svermingen blir hannene tiltrukket av alt som kan ligne på en hunn, men ikke av lukten av hunner.
Nymfene lever i U-formede ganger i leire- eller siltbunn, der de sitter og filtrerer næring fra vannet. De er avhengige av høyt oksygeninnhold i vannet og forsvinner derfor lett på grunn av forurensing. Skriftlige kilder tyder på at den oppsiktsvekkende Palingenia longicauda tidligere har fantest i elver over det meste av det kontinentale Europa, så langt vest som Nederland, mens den nå bare finnes i deler av Donau og tilstøtende elver i Sentral- og Øst-Europa.
NM i hopp uten tilløp 1986

NM i hopp uten tilløp 1986 var en del av NM i friidrett 1986.
Mesterskapet ble arrangert i Sandnessjøen 9. mars.
Gorjatsjije Kljutsji, Kurillene, Sakhalin Oblast

Gorjatsjije Kljutsji (russisk: Горя́чие Ключи́) er et landlig område (en selo) i Kurilsky Distriktet av Sakhalin Oblast, Russland, ligger på Iturup Øya.
Hovedansvaret for forsvaret av Kurilene ligger på 18. maskingevær artilleri divisjon av Østre militærdistrikt. Hovedkvarteret til divisjonen er lokalisert i Goryachiye Klyuchi.
Postnummer: 694534.
Michael Ontkean

Karrière

Han hadde sin TV-debut i 1959 via en gjesterolle i kanadiske familieserien Hudson's Bay. Etter det hadde han gjesteroller i serier som blant annet den amerikanske Ironside (1970) og to episoder av Disneyland, og i perioden 1973-75 en større rolle som politimannen Willie Gillis i den amerikanske krimserien The Rookies. I 1979 hadde han en sentral rolle i en episode av den britiske krim- og mystery-serien Tales of the Unexpected, der han spilte Tommy, en amerikansk sjømann i Karibien som blir fristet til å inngå et noe uvanlig veddemål. I årene 1990 og 1991 nøt han stor popularitet i rollene som sheriff Harry S. Truman i den amerikanske kultserien Twin Peaks. Ontkean hadde en av de mest sentrale rollene i serien og medvirket i alle episodene. Hans foreløpige siste TV-opptreden var i perioden 2004-05 da han hadde fire opptredener i den kortlivede serien North Shore (2004–05)
Ontkean har også medvirket i en rekke TV-filmer, blant annet The Boy from Dead Man's Bayou (1971), Kids Don't Tell (1985), In Defense of a Married Man (1991), Legacy of Lies (1992), The Man Next Door (1996), The Stepford Husbands (1996) og Mrs. Ashboro's Cat (2003).
Han filmdebuterte i 1971 via en birolle i den amerikanske kriminalfilmen The Peace Killers, og spilte i 1973 rollen som psykopat i den relativt ukjente Girls on the Road. Hans mest minneverdige filmopptreden var da han i 1977 spilte rollen som ishockeyspilleren Ned Braden i action- og dramakomedien Slagskudd, sammen med blant annet Paul Newman. Han har medvirket i relativt ukjente filmer etter det. Hans foreløpige siste filmopptreden var i den kanadiske familiefilmen Bear with Me fra 2000.
Ontkean har bodd på Hawaii de siste årene. Han er gift med skuespilleren Jamie Smith-Jackson og har to døtre med henne.
Han er utdannet ved University of New Hampshire (1970). Han var en god ishockeyspiller på 1960- og 1970-tallet (vant University hockey scholarship).
Macrolema

Utseende

Middelsstore til nokså store (8 - 15 millimeter), avlangt-ovale, blanke, gulbrune til svarte bladbiller, ofte med metallisk glans, ofte med røde eller gule felter. Fasettøynene er nokså store. Antennene er noe kraftige, 0,6-0,9 ganger lange som kroppen. Pronotum er avrundet, mye smalere enn dekkvingene, bredere enn langt, kan ha en tann på sidene, eller for- og bakhjørnene kan være utdratte. Dekkvingene er jevnbrede, med kraftige, regelmessige punktrader. Beina er kraftige, ofte mer eller mindre gulrøde, lårene uten tenner.

Levevis

Artene finnes bare i områder med høyt regnfall. Ingenting er kjent med sikkerhet som artenes vertsplanter, og de er relativt sjelden observert. I alle fall noen av artene kommer til lys om natten.

Utbredelse

Slekten er utbredt i de østlige delene av Australia og Ny-Guinea, sør til New South Wales.
Krist kirkegård

Krist kirkegård er en fredet kirkegård i Oslo og ligger i Grubbegata på Hammersborg.
Den ble anlagt i forbindelse med at byen ble flyttet etter storbrannen i 1624. På området ved kirkegården ble det i 1626 først satt opp et lite kapell av tre, kalt Christkirken i påvente av den permanente kirken. Christkirken fungerte som gravkapell fram til den ble revet i 1756.
Etter et pestangrep i 1654 ble det behov for ytterligere gravplasser, og det ble anlagt slike ved Christkirken, hovedsakelig for døde soldater fra Akershus festning.
De døde er hedret med et eget monument, Peststøtten fra 1654. På grunn av at kirkegården i hovedsak ble brukt til militære, gikk den under navnet Krigskirkegården på folkemunne.
Etter et kolera-angrep i 1835 ble kirkegården midlertidig utvidet helt ned til Møllergata. I 1946 ble Grubbegata anlagt og delte kirkegården i to. Den nedre delen mellom Grubbegata og Møllergata ble omgjort til dagens Kristparken i 1964. Dagens kirkegård gikk ut av bruk i 1924 og sto avlåst til den ble rehabilitert i 1999.
I syd grenser kirkegården til Deichmanske bibliotek og Svenska Margaretakyrkan.
Nicolay Johan Krog

Utmerkelser

Krog var ridder av den svenske Serafimerordenen og Karl XIIIs orden og innehadde storkorset av den svenske Sverdordenen.
Pukou

Pukou (kinesisk: 浦口区 ; pinyin: Pǔkǒu Qū) er et bydistrikt i storbyen Nanjing i provinsen Jiangsu i Folkerepublikken Kina. Det ligger nordvest i byen, på Yangzielvens nordre bredd.
Tidligere var Pukou en egen by og var det sørlige endepunktet for Tianjin-Pukou-jernbanen. Herfra måtte jernbanevognene i ferge over elven, inntil den fikk jernbanebro i 1968.
Marie Wieck

Liv og virke

Marie Wieck var Friedrich Wiecks andre barn med Clementine Fechn. Faren hadde tidligere gjort Maries halvsøster, Clara, til et pianospillende vidunderbarn, og med en intensiv klaver- og sangundervisning satte han alt inn på å gjøre Marie til det samme. Hun fikk bare privatundervisning og gikk aldri på vanlig skole. Marie og Clara opptrådte sammen flere ganger.
Marie konserterte regelmessig i Danmark, Sverige og Norge, og utviklet en spesiell forkjærlighet for de skandinaviske landene. I 1881 ble hun kjent med Edvard Grieg i Bergen.
Med sin første soloopptreden 14. februar 1844 i Bischofswerda og sin siste framføring sammen med Hermann Scholtz 15. januar 1916 i Dresden (med Robert Schumanns Adagio und Variationen op. 46), fikk hun en usedvanlig lang karriere. Hun ble fullstendig blind i sitt siste leveår.
Slaget ved Mylae

Bakgrunn

Etter erobringen av Agrigentum følte romerne seg trygge til å fortsette krigen mot Karthago til havs. I den hensikt bygde de en flåte på 150 skip i rekordfart, 2 måneder. Den første trefningen, ved Lipari, gikk dårlig: konsul Gnaeus Cornelius Scipio Asina klarte å miste hele sin skvadron på 17 skip til Karthago uten kamp.

Slaget

Kort tid etter hendelsen ved Lipari seilte juniorkonsulen, Gaius Duilius, med resten av flåten for å møte karthagenerne. Karthago var allerede en stor sjømakt og hadde gode ferdigheter til sjøs, noe romerne manglet. Romerne hadde imidlertid en nyvinning på sine skip, en ombordstigningsinnretning kalt corvus. Med dette utstyret klarte de å matche Karthagos evner på sjøen. Romerne kunne nå utføre nærkamp på havet. Flåtene møttes utenfor Mylae, og romerne klarte med en gang å borde 30 puniske skip, inkludert flaggskipet, som ble erobret av romerske soldater. Hannibal Gisco klarte å flykte til et annet skip, der han i desperasjon prøvde å utmanøvrere romerne ved å angripe i sikkerhet fra corviene, men måtte til slutt gi seg.
Jessica Tandy

Karriere

Tandy dukket opp på teater i London i en alder av 16 år da hun spilte mot Laurence Olivier i en oppsetning av Kong Henrik V. Hun har også vært med i en lang rekke britiske filmer. Tandy hadde sin amerikanske filmdebut i Det syvende kors (1944). Hun har også spilt i Dommens dal (1945), Grønne år (1946) og Dragonwyck (1946). Tandy ble nominert til en Tony Award for rollen som Blanche Dubois i den opprinnelige Broadway-produksjonen av En sporvogn til Begjær i 1948. Hun hadde en birolle i Alfred Hitchcocks film, Fuglene (1963), og en Tony Award-vinnende opptreden i The Gin Game. Hun ble den eldste skuespiller som ble tildelt Oscar for beste kvinnelige hovedrolle for rollen som Daisy Werthan i På tur med Miss Daisy (1989), som hun også vant BAFTA og Golden Globe for. Tandy har fått en stjerne på Hollywood Walk of Fame.

Privatliv

Da Tandys ekteskap med Jack Hawkins tok slutt, flyttet hun til New York. Der møtte hun skuespilleren Hume Cronyn fra Canada. Han ble hennes andre ektemann, og de opptrådte flere ganger sammen på teater og TV. Paret fikk to barn sammen. Tandy ble amerikansk statsborger i 1952. Hun ble diagnostisert med eggstokkreft i 1990, men fortsatte å jobbe inntil kort tid før sin død. Tandy døde 11. september 1994, i sitt hjem i Easton i Connecticut.
El Chocón-demningen

El Chocón-demningen er en vannkraftstasjon i elva Limay i Patagonia i det sørlige Argentina. Det ligger i provinsen Neuquén, på grensen til provinsen Río Negro. Om lag 80 km nedenfor demningen renner Limay-elva sammen med elva Neuquen.
Kraftverket har turbiner med installert vannkrafteffekt på 1 200 MW. Det er den største vannkraftstasjonen i Patagonia. Årsproduksjonen er ca. 2 700 GWh. Anlegget ble ferdigstilt i 1973.
Det er den første av i alt 5 demninger i elven Limay, og er 71–86 meter høy og 2 540 meter lang. Anlegget ble privatisert i 1993.
Reservoaret som skapes har et areal på hele 816–830 km² areal (inntil 83 000 hektar).
An InCONvenient Truth

An InCONvenient Truth er et musikkalbum utgitt av Madcon den 1. desember 2008. Albumets største hit er «Liar».
Storfyrst Gediminas av Litauens orden

Storfyrst Gediminas av Litauens orden (litauisk: Didžiojo Lietuvos Kunigaikščio Gedimino ordinas)  er en litauisk orden. Den ble innstiftet i 1928 og reorganisert i 1930. Ordenen er oppkalt etter Gediminas av Litauen (1275–1341), grunnleggeren av Storfyrstedømmet Litauen. I årene Latvia var innlemmet i Sovjetunionen ble ordenen ikke tildelt. Storfyrst Gediminas av Litauens orden ble gjenopptatt 12. september 1991, etter at Litauen på nytt hadde vunnet selvstendighet. Den fungerer nå som en fortjenstorden, som særlig tildeles for fortjenester av kunst, kultur og vitenskap. Presidenten er ordenens stormester. Storfyrst Gediminas av Litauens orden rangerer som nummer tre av Litauens fire ordener, etter Vytautas den stores orden og Vytiskorsets orden, men foran Litauens fortjenstorden.

Insignier

Ordenstegnet for Storfyrst Gediminas av Litauens orden består av et gullkors med tredelte armer som i korsvinklene har et diagonalkors i svart og sølv med gull detaljer. I midten er det plassert et firkantet felt satt på spissen. Feltet er rødt med gullkanter og bærer et søylemotiv i hvitt. Dette er Gediminas-dynastiets merke og et litauisk nasjonalsymbol. Ordenstegnet er det samme for alle klasser, men bæres i bånd av ulik type. Ordensstjernen er i sølv, har ni tagger og bærer ordenstegnet i midten. Ordensbåndet er gult med røde striper ved kantene.

Tildeling

Storfyrst Gediminas av Litauens orden er tildelt i forholdsvis stort antall. Ordenen er tildelt framtredende forfattere, kunstnere og vitenskapsmenn. Den er også tildelt utlendinger. Blant kjente utenlandske mottagere er Juan Antonio Samaranch, George Soros og Mstislav Rostropovitsj.

Norske innehavere

Ordenen er også blitt nordmenn til del. 
I forbindelse med norsk statsbesøk i Litauen i september 1998 ble et større antall nordmenn i kongeparets følge tildelt Storfyrst Gediminas av Litauens orden. Magne Hagen, Erik Tellmann, Knut Vollebæk og Lars Petter Forberg er alle innehavere av 1. klasse av Storfyrst Gediminas av Litauens orden. Bente Angell-Hansen, Harriet Elisabeth Berg, Erik Glenne, Lise Harlem og  Tor Arnt Sandli er innehavere av 2. klasse. 3. klasse innehas av Anne Sofie Bjelland, Maisen Bonnevie, Ingvard Havnen, Berit Tversland og Eva Vincent. Arne Haug, Gisle Kogstad og Ingrid Schulerud er innehavere av 4. klasse, mens Johnny Asp og John Henrik Schreiner er innehavere av 5. klasse.
Andre norske borgere som er tildelt Storfyrst Gediminas av Litauens orden er Litauens honorære generalkonsul i Norge Leon Bodd, som ble utnevnt til offiser i 1994, ambassadør Per Gullik Stavnum, som fikk tildelt storkors i 1996, brigader Lars Myraune, som ble tildelt ridderkorset i 2001, og utenriksminister Jan Petersen, som ble utnevnt til storkors i 2004.
Skårvangen

Skårvangen er ei fjellbygd beliggende ca. 12 km vest for Vågåmo i Vågå kommune. Bygda består av en del mindre og større gårder med hovedsakelig melkeproduksjon og sauhold. Skårvangen er inngangsporten til Finndalen med naturvernområder og Reinheimen nasjonalpark. Bygda avgrenses i sør av elva Finna som renner fra Finndalen og ned til Ottaelva i Vågåmo og Skjerva som renner fra Slådalen og ned i Finna.
Cabdiweli Maxamed Cali

Besøk i Norge

Mandag 27. februar 2012 besøkte han Norge og møtte miljø- og utviklingsminister Erik Solheim. Dette var første gang en somalisk statsminister besøkte Norge.
Don't Treat Me Like a Child

«Don't Treat Me Like a Child» er en britisk popsang, skrevet av John Schroeder.
Innspillingen til Helen Shapiro with Accompaniment directed by Martin Slavin ble utgitt på singlen Columbia DB 4589 i 1961. B-siden er «When I'm With You».

Innhold

Ei tenåringsjente sier til de voksne at hun ikke vil bli behandlet som et barn.

Svensk versjon

Den svenske tittelen er «Jag är inte något barn».

Innspilling

Lena Conradson, Claes Rosendahls orkester. Utgitt på EP-platen Metronome MEP 9068 i 1961.

Listeplassering

Versjonen til Shapiro kom på den britiske singlelisten 25. mars 1961 og lå der i tyve uker med en tredjeplass som beste resultat.
Victoria de los Ángeles

Liv og karriere

De Los Angeles ble født inn i en musikalsk familie. Hun studerte piano, sang og gitar hjemme og fortsatte studiene ved konservatoriet i Barcelona. På konservatoriet fullførte hun et seks års studieprogram på tre år og ble som attenåring uteksaminert med utmerkelse.
Etter avsluttet utdannelse sang hun i Ars Musicae, et ensemble som spesialiserte seg på franske, spanske og tyske sanger fra renessansen til moderne tid. Hun konsertdebuterte i 1944 i Barcelona. Året etter debuterte hun på hjembyens operascene Liceu som grevinne Almaviva i Le nozze di Figaro, en av hennes favorittroller. Etter at hun vant en internasjonal sangkonkurranse i Genève i 1947, ble verdens ledende operaselskaper oppmerksom på henne, og hun debuterte snart ved Covent Garden i London, La Scala i Milano og andre steder.
De los Angeles debuterte på Metropolitan Opera i 1951 og sang ved operaen i et knapt tiår. Repertoaret hennes var uvanlig bredt: Verdi, Wagner, Puccini, Rossini, Gounod og Debussy. 
Etter 1961 konsentrerte hun seg hovedsakelig om å gi konserter og spille inn musikk. En grunn var at hun ville ha mer tid til familien. Hun var gift med advokaten Enrique Magriña som hun fikk to sønner med. Den siste offentlige opptredenen skal ha vært i 1998, under begravelsen av den førstefødte. Hun hadde da allerede mistet ektemannen og den andre sønnen.
De los Angeles var en av de første sangerne som mestret musikk fra hele den klassiske kanon: fra de første Monteverdi-operaene til spanske og franske samtidssanger. Stemmen hennes var lyrisk og uttrykksfull, men ikke voluminøs, likevel sang hun lettere Wagner-roller som Elisabeth i Tannhäuser og Eva i Die Meistersinger von Nürnberg. I 2007 plasserte BBC Music Magazine henne som nummer tre på ei liste over tidenes tjue største sopraner som det finnes innspillinger av. Maria Callas og Joan Sutherland var nummer én og to på lista.
R.I.P.D.

Handling

Nick Walker (Ryan Reynolds) blir drept, og havner "på den andre siden". Han blir med på et lag av eks-politimenn som har delt samme skjebne for å prøve å finne mannen som myrdet ham.
MOT Slideshow

MOT Slideshow (ofte forkortet SLS) er en tilleggstjeneste for DAB digital radio. Parallelt med det aktuelle programmet sendes det stillbilder som vises på det grafiske displayet i enkelte DAB-radioer. Bildene kringkastes sekvensielt, og vises først i displayet på mottakeren etter at hele bildet er mottatt – for eksempel med intervaller på et halvt minutt.

Innhold

Innholdet i SLS varierer fra radiokanal til radiokanal. Typisk innhold er bilder av programledere, platecovere, kanallogoer, trafikkmeldinger, nyheter, vær og grafikk. Bilder fra sosiale medier som Instagram og Facebook kan også gjenbrukes som slideshow på DAB. Enkelte radiostasjoner overfører bare et statisk bilde som for eksempel kanallogo, mens andre har en rekke forskjellige bilder. Det er også mulig å kringkaste animerte png-filer (.apng) med animert inhold, slik som vist i denne YouTube videoen.

Kategoriserte slideshow

Siden slideshow-bilder overføres sekvensielt, kan en lytter måtte vente flere minutter for å se et bilde med ønsket informasjon. Med kategorisert slideshow (ofte forkortet catSLS), legger en radiokanal bildene til en kategori, samt et indeksnummer av bildet innenfor kategorien. En mottaker med støtte for kategorisert slideshow beholder alle bildene som blir mottatt i minnet på enheten. Lytteren kan da manøvrere mellom mottatte bilder, og raskt se og lese den informasjonen han/hun ønsker.
Kategorisert slideshow ble først introdusert på IFA 2012. ETSI-standarden for kategorisert slideshow ble offisielt godkjent i mai 2013. Flere av de tyske allmenkringkasterne, som SWR og Bayerishe Rundfunk, bruker catSLS. I Norge har har NRK hatt kategorisert slideshow i sine DAB-sendinger siden våren 2015.
Blant frittstående bordradioer er det bare TechniSat DigitRadio 300 C og DigitRadio 500 som har støtte for kategorisert slideshow. I tillegg er det noen fabrikkmonterte bilradioer som støtter denne funksjonen.

Teknisk bekrivelse

Bildene som blir kringkastet kan være i .jpg-, .png- eller .apng-format. Maksimal tillatt bildestørrelse er 50 kB, og oppløsningen er 320 x 240 piksler. Bildene kan sendes som en del av lydstrømmen (X-PAD), eller bli overført som en egen kringkastet datatjeneste i DAB-strømmen (MOT).

Mottakere

En rekke mottakere kan i dag vise MOT-slideshow. De må ha en fargeskjerm og være i kategorien Receiver Profile 2 - Rich Media Radio Receiver og Receiver Profile 3 -Mulitmedia Receiver.